MUNICIPIUL SATU MARE

Aparatul de specialitate al Primarului

Serviciul Patrimoniu, Concesionări, Închirieri

Nr.15682/16.03.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

 **RAPORT DE SPECIALITATE**

 la proiectul de hotărâre privind aprobarea listei de priorități pentru anul 2022,

 în vederea repartizării prin închiriere a locuințelor din fondul locativ de stat

Având în vedere faptul că locuințele din fondul locativ pot deveni disponibile ca urmare a:

* renunţării la locuinţă de către chiriaş şi a predării pe bază de proces-verbal;
* decesului chiriaşului, iar persoanele înscrise în contract nu solicită continuarea locaţiunii;
* părăsirii de către chiriași a locuinţelor;
* existenţei unor hotărâri judecătorești rămase definitive prin care se dispune rezilierea contractului de închiriere şi evacuarea chiriașilor rău platnici,

se impune ocuparea locuințelor vacante de către persoane îndreptățite.

În acest sens a fost adoptată H.C.L. nr. 212/30.10.2014 privind aprobarea criteriilor de repartizare a locuințelor cu chirie din fondul locativ aflat în administrarea Municipiului Satu Mare și s-a aprobat constituirea comisiei de analiză.

Prin Dispoziția Primarului nr. 348/06.05.2021 s-a numit comisia de analiză a solicitărilor de locuință și repartizare a locuințelor din fondul locativ de stat.

Astfel, comisia a procedat la analizarea cererilor depuse până la data de 25.02.2022 precum și a tuturor înscrisurilor anexate acestora și a încheiat Procesul-verbal înregistrat sub nr. 15175/15.03.2022.

Comisia pentru analiza dosarelor privind repartizarea locuințelor din fondul locativ de stat a constatat că din totalul de 37 de dosare, doar 12 de dosare sunt considerate actualizate şi complete respectând prevederile legale, fapt pentru care acestea au fost trecute pe lista de priorități. Celelalte 25 de dosare depuse în vederea obținerii unei locuințe din fondul locativ de stat nu au fost incluse în lista de priorități întrucât unele nu au fost actualizate, altele nu fac dovada domiciliului, ori a venitului pe raza municipiul Satu Mare.

Lista privind ordinea de prioritate în soluționarea cererilor de locuințe din fondul locativ de stat, după aprobarea de către consiliul local, va fi dată publicității prin afișare la sediul Primăriei Municipiului Satu Mare.

Având în vedere considerentele ce preced înaintăm Consiliului Local al Municipiului Satu Mare prezentul proiect de hotărâre cu propunere de aprobare.

Şef serviciu

Faur Mihaela

Munich Diana/2 ex